b'\n_START_ARTICLE_\nMaks Arbajter\n_START_SECTION_\n\xc5\xbdivljenje in delo\n_START_PARAGRAPH_\nArbajter je bil po kon\xc4\x8dani poklicni \xc5\xa1oli in te\xc4\x8daju za u\xc4\x8ditelja letenja na jadralnem letalu med letoma 1945\xe2\x80\x931952 upravnik letalske \xc5\xa1ole v jugoslovanskem letalskem centru v Vr\xc5\xa1cu, od 1952\xe2\x80\x931974 pa upravnik letalske \xc5\xa1ole Aerokluba Celje na Letali\xc5\xa1\xc4\x8du Celje. Leta 1950 je bil 4. na svetovnem jadralnem prvenstvu v \xc3\x96rebru na \xc5\xa0vedskem za Milanom Bori\xc5\xa1kom, 1949 in 1950 prvak Jugoslavije v jadralnem letenju. Na pro\xc5\xa1njo aerokluba Burme je bil 1959\xe2\x80\x931960 s \xc4\x8dinom kapetana burmanske armade in\xc5\xa1truktor \xc5\xa1portnega letalstva Burme. Je nosilec zlate C-zna\xc4\x8dke s tremi diamanti in medalje mednarodne letalske organizacije.'